มีอาการปวดตุบ ๆ จุกๆ ไม่ได้ปวดจนถึงขั้นทนไม่ไหว บริเวณใต้สะดือส่วนกลางๆ ครับ (มีการกินอาหารไม่ค่อยตรงเวลาด้วยครับ)
สวัสดีค่ะ อาการปวดตุ้บๆบริเวณใต้สะดือตรงท้องน้อยในเพศชายนั้น อาจจะเกิดจากปวดจากกล้ามเนื้อหน้าท้องอักเสบจากการใช้งานหรือการกดทับนานๆ ส่วนกระเพาะปัสสาวะอักเสบทำให้มีปัสสาวะแสบขัดร่วมด้วยได้ แต่ในเพศชายจะพบได้น้อยมากๆ การมีลำไส้อักเสบจากการรับประทานอาหารไม่สุกสะอาด อาจมีถ่ายเหลว ปวดท้องบิดๆร่วมด้วย หากปวดล่างไปถึงท้องน้อยอาจจะนึกถึงเรื่องโรคกระเพาะอาหารอักเสบจากการรับประทานอาหารไม่ตรงเวลาได้น้อยเบื้องต้น พักการใช้งานบริเวณที่ปวด กินยาแก้ปวดได้ถ้าปวดมาก งดการทำงานหรือยกของหนักๆไปก่อนควรไปพบแพทย์ถ้าปวดมากขึ้นเรื่อยๆ มีปัสสาวะปนเลือดหรือแสบขัด มีสารคัดหลั่งผิดปกติจากอวัยวะเพศ ถ่ายเหลว หรือมีไข้สูงร่วมด้วย